PLANET อวดกำไรไตรมาส 3/61 โตกระฉูด 94% มาที่ 7.32 ลบ. หลังรายได้พุ่ง-ค่าใช้จ่ายลด
PLANET อวดกำไรไตรมาส 3/61 โตกระฉูด 94% มาที่ 7.32 ลบ. หลังรายได้พุ่ง-ค่าใช้จ่ายลด จากปีก่อนกำไร 3.77 ลบ. ขณะที่งวด 9 เดือนพลิกกำไรมาที่ 6 ลบ. จากปีก่อนขาดทุน 26.53 ลบ.
8 พ.ย. 2561

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 มีกำไรสุทธิดังนี้

โดยผลการดำเนินงานในไตรมาสดังกล่าวมีผลกำไรเพิ่มขึ้น เนื่องจากในไตรมาส 3/61 บริษัทฯมีรายได้จากการขายสินค้าและบริการจำนวน 195.50 ล้านบาท เพิ่มขึ้น 2.06 ล้านบาท หรือคิดเป็นอัตราเพิ่มขึ้น 1.06% เมื่อเทียบกับงวดเดียวกันของปีก่อนที่มีรายได้จากการขายและบริการที่ 193.44 ล้านบาท อีกทั้ง บริษัทฯมีรายได้อื่นจำนวน 3.79 ล้านบาท เพิ่มขึ้น 3.16 ล้านบาท เมื่อเทียบกับงวดเดียวกันของปีก่อน สาเหตุมาจากกำไรจากการขายสินทรัพย์และกำไรจากอัตราแลกเปลี่ยน
ขณะที่ค่าใช้จ่ายในการบริหารในไตรมาส 3/61 ยอดค่าใช้จ่ายเท่ากับ 23.70 ล้านบาท ลดลง 2.45 ล้านบาท หรือมีอัตราลดลง 9.35% เมื่อเทียบกับงวดเดียวกันของปีก่อน ซึ่งมีจำนวน 26.14 ล้านบาท ค่าใช้จ่ายที่ลดลงมาจากค่าเสื่อมราคา ค่าเช่าโกดังเก็บสินค้า อัตราค่าใช้จ่ายในการบริหารต่อรายได้รวมของบริษัทฯในไตรมาส 3/61 และไตรมาส 3/60 เท่ากับ 11.89% และ 13.47% ตามลำดับ
ทั้งนี้ ในไตรมาส 3/61 บริษัทฯมีค่าใช้จ่ายทางการเงิน 2.86 ล้านบาท ลดลง 0.67 ล้านบาท หรือคิดเป็นอัตราลดลง 19.09% เมื่อเทียบกับงวดเดียวกันของปีก่อน ซึ่งมีจำนวน 3.53 ล้านบาท อัตราค่าใช้จ่ายทางการเงินต่อรายได้รวมของบริษัทฯในไตรมาส 3/61 และไตรมาส 3/60 เท่ากับ 1.43% และ 1.82% ตามลำดับ
นอกจากนี้ บริษัทฯมีผลกำไรสุทธิในไตรมาส 3/61 เป็นจำนวนเงิน 7.32 ล้านบาท คิดเป็นอัตรากำไรสุทธิ 3.67% ของยอดรายได้รวม เพิ่มขึ้น 3.53 ล้านบาท เมื่อเทียบกับงวดเดียวกันของปีก่อน ซึ่งมีผลกำไรสุทธิ 3.79 ล้านบาท หรือคิดเป็นกำไรสุทธิ 1.95% ของรายได้รวม